**ԱՆՀԱՏԱԿԱՆ ՆԱԽԱԳԾԵՐԻ ՀՆԱՐԱՎՈՐՈՒԹՅՈՒՆ
ՄԵԴԻԱ ԵՎ ՏԵՂԵԿԱՏՎԱԿԱՆ ԳՐԱԳԻՏՈՒԹՅԱՆ ԱՔՍԵԼԵՐԱՏՈՐԻ
2-ՐԴ ԵՎ 3-ՐԴ ԿՈՒՐՍԵՐԻ ՀԱՄԱՐ**

***Ծրագիրը՝ «****Մեդիա և տեղեկատվական գրագիտության աքսելերատոր»****Աջակցող՝*** *ԱՄՆ պետքարտուղարության Հանրային դիվանագիտության գրասենյակ****Իրականացնող՝*** *Հանրային լրագրության ակումբ****Անհատական նախագծերի հայտարարման օր՝*** *\_\_\_\_\_\_\_\_****Անհատական նախագծերի ներկայացման վերջնաժամկետը՝*** *\_\_\_\_\_\_\_*

Այս հնարավորությունը նախատեսված է միայն «Մեդիա և տեղեկատվական գրագիտության աքսելերատոր»-ի վերապատրաստման առցանց և անցանց միջոցառումներին մասնակցած լրագրողների և ուսանող-լրագրողների համար։

Հանրային լրագրության ակումբը «Մեդիա և տեղեկատվական գրագիտության աքսելերատոր» ծրագրի շրջանակում հայտարարում է անհատական նախագծերի ներկայացման հայտերի ընդունման գործընթացի մեկնարկի վերաբերյալ։

**Նախագծերին ուղղված պահանջներ**

Անհատական նախագծի առաջարկով դիմելու համար անհրաժեշտ է լրացնել ՀԼԱ-ի կողմից սույն հայտարարությանը կից ներկայացված ձևանմուշը, որտեղ անհրաժեշտ է մանրակրկտորեն անդրադառնալ բոլոր հարցերին և ներկայացնել սեփական նախագիծը։

Նախագծերը պետք է մշակված լինեն Աքսելերատորի միջազգային և տեղական դասընթացավարների կուրսերի արդյունքում ձևավորված փորձի հիման վրա։ Դրանք հստակորեն պետք է կիրառեն փաստերի ստուգման մի շարք գործիքներ։

Նախագծերը պետք է ունենան նաև կրթական բնույթ, դրանք պետք է հանրային լայն շրջանակներին կամ շահառուների կոնկրետ խմբերի համար լինեն պարզ և մատչելի, թույլ տան նախագծի արդյունքում ստեղծված բովանդակությունը ուսումնասիրելիս պատկերացնել նաև դրանցում օգտագործված փաստերի ստուգման գործիքների հնարավոր կիրառությունները գործնականում։

Յուրաքանչյուր նախագիծ պետք է ներկայացնի նաև դրա իրագործման համար անհրաժեշտ ծախսերը, որոնց հանրագումարը չպետք է գերազանցի 1,100 ԱՄՆ դոլարին համարժեք ՀՀ դրամը (հարկերը ներառյալ)։ Նախագծերի տևողությունը չպետք է գերազանցի երկու ամիսը։

Կխրախուսվեն համահայտատուների կողմից ներկայացված նախագծերի առաջարկները, որոնք կներառեն համագործակցության բաղադրիչներ և կիրականացվեն համահեղինակության սկզբունքով։

**Գնահատման կարգ**

Հայտարարության արդյունքում ստացված հայտերը գնահատվելու են անկախ փորձագետներից ձևավորված մրցատյանի կողմից՝ հետևյալ չափորոշիչային համակարգով՝

* Հիմնախնդրի ձևակերպումը
* Որքանո՞վ են կարիքահեն նպատակը և խնդիրները
* Թիրախ/շահառու խմբի հստակ ձևակերպումը
* Գործողությունների իրատեսականությունը, տրամաբանությունը
* Առանցքային ուղերձների ձևակերպումը և թեմայի թիրախավորումը
* Հաղորդակցության ուղիների և գործիքների ընտրությունը/բազմազանությունը
* Արդյունքների կոնկրետությունը, չափելիությունը և ենթակայությունը ստուգման
* Բյուջեի իրատեսականությունը և կապը ծրագրային կարիքներին

Արդյունքների ամփոփումից հետո դրանք ծանուցվելու են բոլոր դիմորդներին՝ ՀԼԱ կողմից կազմված արձանագրությամբ։

**Բյուջեի նախագծման ցուցումներ**

Ստորև ներկայացված են բյուջեի նախագծման որոշ ցուցումներ, որոնք պետք է հաշվի առնվեն դիմորդների կողմից․

* Դիմորդը չի կարող առավել շատ գումար հատկացնել նախագիծն իրականացնող մարդկային ռեսուրսների (հեղինակ) համար, քան ընդհանուր սահմանաչափի 40%-ն է։
* Դիմորդը չի կարող իրականացնել գնումներ, ծառայությունների ձեռքբերում, որոնք ուղիղ առնչություն չունեն նախագծի հետ։
* Բյուջեում չեն կարող ներառվել այնպիսի պարագաների և ծառայությունների ձեռքբերում, որոնք հակադրում են ՀՀ օրենսդրության և ԱՄՆ կառավարության պահանջներն ու մոտեցումները (օրինակ՝ պայթուցիկ սարքեր, վտանգավոր քիմիական նյութեր, ներկանյութեր և այլն)։

**Դիմելու կարգ**

Լրացված հայտերը, հեղինակների ինքնակենսագրականների հետ հարկավոր է ուղարկել mila@publicjournalism.am էլեկտրոնային փոստի հացեին՝ թեմա դաշտում նշելով՝ «MILA\_Individual\_Project NAME\_SURNAME»։ Թերի և ոչ հայատառ լրացված հայտերը չեն դիտարկվելու։

Հարցերի դեպքում կարող եք կապ հաստատել ՀԼԱ ծրագրերի ղեկավար Ալեքսանդր Մարտիրոսյանի հետ՝ amartirosyan@publicjournalism.am էլ․ փոստի միջոցով։ Նամակի թեմա դաշտում հարկավոր է նշել՝ «MILA\_Accelerator\_Q&A»։